Sekolah Menengah Sains Kubang Pasu

Sekolah Menengah Sains Kubang Pasu atau lebih dikenali sebagai KUPSIS merupakan sebuah Sekolah Berasrama Penuh        (SBP) yang dibina dalam pakej Rancangan Malaysia Ke-9. Sekolah Menengah Sains Kubang Pasu terletak di Batu 19, Jalan Kodiang dalam Mukim Putat, Jitra, Kedah Darul Aman. Sekolah ini dibina di atas sebidang tanah sawah berkeluasan 25 hektar. Sekolah ini mula dibina pada 11 Mac 2007 dan diserahkan secara rasmi oleh Jabatan Kerja Raya bagi pihak Kerajaan kepada KPM pada 11 Mac 2009. Sekolah ini merupakan Sekolah Berasrama Penuh ke-56 yang memulakan sesi persekolahan pada bulan Mei 2009 selepas SMS Kepala Batas, Pulau Pinang.

Slogan sekolah ini ialah "Striving Together Towards Excellence".

Sejarah 
Pengambilan pertama pelajar berjaya dilakukan pada 12 Mei 2009. Sehingga hari ini, KUPSIS mempunyai 740 orang pelajar. KUPSIS memulakan sesi persekolahan dengan kehadiran 22 orang guru yang didatangkan khas dari SBP / SBPI seluruh negara dan sekolah menengah harian dan teknik yang lain serta dibantu oleh tiga orang staf sokongan iaitu :
 Ketua Penyelia Asrama N22
 Pembantu Tadbir N11
 Pemandu R3
Dalam keadaan serba baharu, sekolah pada waktu itu masih belum mempunyai pasukan pengurusan yang sempurna, buat sementara waktu ia ditadbir-urus oleh seorang "care-taker" yang dilantik oleh pihak BPSBPK iaitu Tuan Haji Jaafar Bin Mohd Ramli dari Sekolah Menengah Sultan Abdul Halim, Jitra. 

Beliau memainkan peranan utama menyedia dan mengurus segala keperluan keutamaan bagi sebuah SBP baharu. Pada 31 Julai 2009, Tuan Haji Jaafar Bin mohd Ramli kembali semula bertugas di Sekolah Menengah Sultan Abdul Halim. Pada hari berikutnya, datanglah beransur-ansur pasukan pengurusan sekolah iaitu:
 En Abdul Talib Bin Haji Sulaiman sebagai Penolong kanan Hal Ehwal Murid pada 1 Ogos 2009 yang datang dari Sekolah Menengah Sains Pokok Sena.
 Encik Ahmad Shahbudin Bin Hj Ismail sebagai Penolong Kanan Kokurikulum pada 16 September 2009 yang datang dari Sekolah Menengah Sains Sultan Mohamad Jiwa.
 Pn Hajah Rafeah Binti Hashim sebagai Penolong Kanan Pentadbiran pada 1 Oktober 2009 yang datang dari Sekolah Menengah Sultan Abdul Halim.
 Tuan Haji Ismail bin Ibrahim sebagai Pengetua Cemerlang pada 16 November 2009.
Dengan tibanya pengetua pada 16 November 2009, maka lengkaplah pasukan pengurusan sekolah.

Senarai Pengetua SM Sains Kubang Pasu 

 Tuan Haji Ismail Bin Ibrahim (2009 - 2015)
 Puan Hajah Rafeah Binti Hashim (2015 - 2018)
 Encik Mohamad Zakaria Bin Mohamad Yusof (2018 - 2019)
 Encik Shabudin bin Ali (2019 - 2021)
 Encik Nazri bin Mohd Muhsin (2021- Kini)

Lagu sekolah 
Berdiri megah di Bumi nan bertuah,

SMSKP nama sanjungan,

Sederap berpadu menggapai impian,

Bersama Menuju wawasan,

Kami pewaris nusa terbilang,

Satu bangsa satu budaya,

Pantang berundur di medan juang,

Sumpah keramat jadi pegangan,

Kami generasi cekap, gigih, berani,

Kami generasi mesra ICT,

Sukses, Kreatif, Produktif slogan bestari,

Misi sekolah kami sanjungi,

Sekolah Menengah Sains Kubang Pasu,

Penjana akademik terbilang,

Akhlak luhur dirangkul bersama,

Martabat bangsa pasti terjulang

Akhlak luhur dirangkul bersama,

Martabat bangsa pasti terjulang,

MARTABAT BANGSA PASTI TERJULANG.

Kemudahan infrastuktur 
Sekolah Menengah Sains Kubang Pasu terdiri daripada sebuah blok pentadbiran / akademik yang terdiri daripada :
 Pusat Sumber Abdullah Munsyi
 Dataran perhimpunan
 Blok menengah atas dan menengah rendah
 Bengkel
 Makmal Sains 
 Dewan serbaguna 
Di bahagian asrama pula, ia dilengkapkan dengan:
 1 dewan makan asrama
 Asrama blok putera 3 tingkat
 Asrama blok puteri 3 tingkat
 Surau Al-Itqaan
 Kantin
Bagi memeriahkan aktiviti sukan dan permainan, sekolah ini dilengkapi dengan:
 Padang bola berkeluasan 90m kali 70m
 balapan olahraga 400m
 padang hoki
 gelanggang bola keranjang
 gelanggang tenis
 gelanggang bola tampar

 gelanggang bola jaring
Di bahagian belakang sekolah pula, ia dilengkapi dengan:
 kuaters guru dan staf sokongan
 1 unit banglo jenis C ( pengetua )
 4 unit rumah teres dua tingkat jenis D ( penolong-penolong kanan )
 1 flat tiga tingkat jenis F ( 12 warden )
 6 unit rumah teres jenis G ( staf sokongan )
 garaj bas
 astaka

Hari Kecemerlangan Sekolah Berasrama Penuh (HKSBP) 
Pada 22 hingga 26 Mei 2016, Sekolah Menengah Sains Kubang Pasu telah diberi kepercayaan oleh pihak BPSBPK untuk mengendalikan Hari Kecemerlangan Sekolah Berasrama Penuh (HKSBP) dan menjadi tuan rumah bagi program tersebut. Pada hari kejadian, semua SBP dari seluruh negara telah datang ke SMSKP bagi  memeriahkan program ini. Antara aktiviti pada hari kejadian ialah:
 Pertandingan Bahas Bahasa Melayu Piala Perdana Menteri 
 Pertandingan Bahas Bahasa Inggeris Piala Perdana Menteri 
 Pameran Inovasi
 Gerai jualan
 Majlis Anugerah Cemerlang SBP
 Majlis Anugerah Akademik dan Kepimpinan SBP
Pada HKSBP kali ini, SMSKP buat pertama kalinya telah melahirkan seorang penerima anugerah bagi Anugerah Pelajar Full Colours iaitu Saudara Mustakim Bin Mohd Razali yang juga merupakan Ketua Pelajar bagi sesi 2015.

Sila layari http://hksbp.smskp.edu.my/ untuk mengetahui dengan lebih lanjut mengenai HKSBP ke-43.

Sekolah Berprestasi Tinggi 
Atas kerjasama semua warga SMSKP yang berjaya menaikkan imej sekolah dalam bidang akademik dan kokurikulum di peringkat kebangsaan dan antarabangsa, pada tahun 2013, Sekolah Menengah Sains Kubang Pasu dengan rasminya telah diiktiraf sebagai Sekolah Berprestasi Tinggi (SBT) oleh Kementerian Pendidikan Malaysia (KPM). Walaupun baru 4 tahun beroperasi, SMSKP telah membuktikan bahawa sekolah baharu juga boleh berdiri sama tinggi, duduk sama rendah dengan sekolah lama yang lain. Sehingga kini, Sekolah Menengah Sains Kubang Pasu terus melakar kejayaan bukan sahaja di peringkat kebangsaan malah juga di peringkat antaraba

Kebanggan Pelajar KUPSIS adalah ketika memakai baju outing semasa keluar outing kerana orang sekeliling memandang pelajar yang memakai baju outing berwarna oren dan hitam beserta logo sekolah yang menampakkan identiti pelajar tersebut dari KUPSIS.Baru-baru ini sekolah ini telah menjadi terkenal di Zon utara Alor Setar disebabkan usaha pelajar yang cuba membanggakan sekolah ini.Pihak sekolah turut berbangga terhadap pelajar yang berada di KUPSIS.

Penambahbaikan infrastruktur 
Bermula pada tahun 2013, telah banyak penambahbaikan yang telah dilakukan oleh pihak sekolah bagi memberikan keselesaan kepada para pelajar dan guru bagi menaikkan semangat mereka untuk terus membawa nama SMSKP ke peringkat antarabangsa. Antara penambahbaikan yang telah dilakukan ialah:
 Memasang penghawa dingin di Dewan Bitara
 Memasang penghawa dingin di Surau Al-itqaan
 Membina gelanggang hoki
 Membaiki kerosakan di seluruh kawasan sekolah
 Menubuhkan Kelas Abad Ke-21
 Membina Speaker Corner di dataran sekolah
 Membina tangga yang menghubungkan dataran sekolah terus ke pejabat sekolah
 Mencantikkan dan menceriakan kawasan sekolah dan asrama

Kubang Pasu
Kubang Pasu
Kubang Pasu